|  |  |  |  |
| --- | --- | --- | --- |
| ГЛАВА  МУНИЦИПАЛЬНОГО ОБРАЗОВАНИЯ  «НИЖНЕКАМСКИЙ МУНИЦИПАЛЬНЫЙ РАЙОН»  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  «ТҮБӘН КАМА МУНИЦИПАЛЬ РАЙОНЫ»  МУНИЦИПАЛЬ БЕРӘМЛЕГЕ  БАШЛЫГЫ  Төзүчеләр пр., 12 нче йорт, Түбән Кама шәһәре, 423570 |
| ПОСТАНОВЛЕНИЕ  № 30 | | КАРАР  23 июль 2019 ел | |

|  |
| --- |
| 16:30:010302:229 кадастр номерлы җир кишәрлегенең рөхсәт ителгән  төзелешнең чик параметрларыннан читкә китүгә рөхсәт бирү буенча җәмәгать тыңлавы билгеләү турында |

Җир кишәрлеге милекчесе Сергей Алексеевич Бредневнең гаризасын карап тикшергәннән соң, Россия Федерациясе Шәһәр төзелеше кодексының 40 статьясы Россия Федерациясе Шәһәр төзелеше кодексының 5.1 статьясы, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль закон нигезендә, Түбән Кама муниципаль районы Советының «Татарстан Республикасы «Түбән Кама муниципаль районы» муниципаль берәмлегендә җәмәгать тыңлавы оештыру һәм үткәрү тәртибе турында» 2006 елның 13 октябрендәге 48-нче карары белән, карар бирәм:

1. Сергей Алексеевич Бреднев милкендә булган, Ж-1 шәхси торак йортлар төзү зонасындагы Түбән Кама муниципаль районының «Афанас авыл җирлеге» Төзү һәм җирдән файдалану кагыйдәләре буенча урнашкан Олы Афанас торак пунктындагы гомуми мәйданы 1 096 кв. метр булган 16:30:010302:229 кадастр номерлы җир кишәрлегенең бер өлешенә рөхсәт ителгән төзелешнең чик параметрларыннан читкә китүгә (җир кишәрлеге чигеннән капиталь төзелеш объектына кадәр чигенүгә) рөхсәт бирү турындагы мәсьәлә буенча җәмәгать тыңлавы билгеләргә.

2. Җәмәгать тыңлавы үткәрү буенча комиссия составын расларга (кушымта).

3. Билгеләргә:

3.1 җәмәгать тыңлавы оештыручы итеп, җәмәгать тыңлавы үткәрү буенча комиссияне;

3.2. проект экспозициясен ачу урыны: Түбән Кама шәһәре, Мәктәп бульвары, 2а йорт, «Дәүләт һәм муниципаль хезмәтләр күрсәтүнең күпфункцияле үзәге» ДБУ;

3.3. проект экспозициясен ачу датасы – 2019 елның 25 июле;

3.4. проект экспозициясен үткәрү сроклары – 2019 елның 25 июленнән 1 августына кадәр;

3.5. проект экспозициясендә булырга мөмкин булган көннәр һәм сәгатьләр: 2019 елның 25 июленнән 1 августына кадәр 08:00дән 17:00 сәгатькә кадәр;

3.6. җәмәгать тыңлавы үткәрү вакыты – 2019 елның 1 августында 09:00 сәг.;

3.7. җәмәгать тыңлавы үткәрү урыны – Түбән Кама шәһәре, Мәктәп бульвары, 2а йорт, «Дәүләт һәм муниципаль хезмәтләр күрсәтүнең күпфункцияле үзәге» ДБУ;

3.8. җәмәгать тыңлавында катнашучылар тарафыннан проектка кагылган тәкъдимнәр һәм искәрмәләр кертү тәртибе, сроклары һәм формасы - Россия Федерациясе Шәһәр төзелеше кодексының 5.1 статьясы 12 нче кисәге нигезендә идентификация узган җәмәгать тыңлавында катнашучылардан җәмәгать тыңлавында катнашучылар җыелышын үткәрү барышында язма һәм телдән, Түбән Кама шәһәре, Мәктәп бульвары, 2а йорт адресы буенча урнашкан Түбән Кама муниципаль районы Башкарма комитетының Төзелеш һәм архитектура идарәсе адресына (2019 елның 22 июленнән 29 июленә кадәр, эш көннәрендә 8:00 дән 17:00 сәг. кадәр) язмача, шулай ук әлеге карарның 3.2., 3.4., 3.5. пунктлары нигезендә экспозиция үткәрү урыны һәм вакыты буенча проект экспозициясенә килүчеләрне исәпкә алу китабына (журналына) язу юлы белән тәкъдимнәр һәм искәрмәләр кабул ителә.

4. Татарстан Республикасы Түбән Кама муниципаль районы Советының җәмәгатьчелек һәм гаммәви мәгълүмат чаралары белән элемтә бүлегенә 2019 елның 25 июленә кадәр әлеге карарны гаммәви мәгълүмат чараларының матбугат басмаларында, Түбән Кама муниципаль районының рәсми сайтында бастырып чыгаруны тәэмин итәргә.

5. Җәмәгать тыңлавы үткәрү буенча комиссиягә:

5.1. җәмәгать тыңлавы үткәрү турында хәбәрне, проект һәм мәгълүмати материалларны Түбән Кама муниципаль районының рәсми сайтында, шулай ук мәгълүмати стендларда һәм гаммәви мәгълүмат чараларының матбугат басмаларында 2019 елның 25 июленә кадәр урнаштырырга;

5.2. 2019 елның 25 июленә кадәр аңа карата рөхсәт ителгән төзелешнең чик параметрларыннан читкә китүгә рөхсәт соратып алына торган җир кишәрлеге һәм капиталь төзелеш объекты белән гомуми чикләре булган җир кишәрлекләре һәм капиталь төзелеш объектларының хокук ияләренә җәмәгать тыңлавы үткәрү турында хәбәр җибәрергә;

5.3. проект экспозициясен уздыруны һәм экспозициягә килүчеләргә консультация бирүне, җәмәгать тыңлавында катнашучылар җыелышын уздыруны, җәмәгать тыңлавы беркетмәсен һәм нәтиҗәләрен рәсмиләштерүне тәэмин итәргә;

5.4. әлеге карар билгеләгән срокларда һәм каралган тәртип нигезендә җәмәгать тыңлавын әзерләргә һәм үткәрергә;

5.5. җәмәгать тыңлавы нәтиҗәләре буенча йомгакны гаммәви мәгълүмат чараларының матбугат басмаларында, Түбән Кама муниципаль районының һәм Афанас авыл җирлегенең рәсми сайтларында һәм Афанас авыл җирлегенең мәгълүмати стендларында урнаштырырга.

6. Әлеге карарның үтәлешен тикшереп торуны җәмәгать тыңлавы үткәрү буенча комиссиягә йөкләргә.

А.Р. Метшин

Татарстан Республикасы

Түбән Кама муниципаль районы

Башлыгының

2019 елның 23-нче июль

30-нчы номерлы карары белән расланган

кушымта

16:30:010302:229 кадастр номерлы җир кишәрлегенең

рөхсәт ителгән төзелешнең чик параметрларыннан читкә китүгә рөхсәт бирү буенча җәмәгать тыңлавы үткәрү буенча

комиссия составы

|  |  |  |
| --- | --- | --- |
| Хаҗиев Р.Ә. | - | Татарстан Республикасы Түбән Кама муниципаль районы Башкарма комитеты җитәкчесе урынбасары (төзелеш мәсьәләләре буенча), комиссия рәисе; |
| Әхмәдиева А.Г. | - | ТР Түбән Кама муниципаль районы Башкарма комитетының Түбән Кама муниципаль районы Төзелеш һәм архитектура идарәсе башлыгы вазыйфаларын башкаручы, комиссия рәисе урынбасары. |
| Комиссия әгъзалары: | | |
| Ханов Ф.Г. | - | архитектура һәм шәһәр төзелеше мәсьәләләре буенча Түбән Кама муниципаль районы Башлыгы киңәшчесе; |
| Бурмистров Н.А. | - | ТР Түбән Кама муниципаль районы Афанас авыл җирлеге башлыгы; |
| Мингалиева А.Р. | - | ТР «Түбән Кама муниципаль районы» муниципаль берәмлегенең «Җир һәм мөлкәт мөнәсәбәтләре идарәсе» МКУ башлыгы; |
| Сираҗетдинов Э.Р. | - | Татарстан Республикасы Түбән Кама муниципаль районы Башкарма комитеты архитекторы; |
| Чернышева О.Н. | - | ТР Түбән Кама муниципаль районы Башкарма комитетының хезмәтне һәм әйләнә-тирә мохитне саклау бүлеге җитәкчесе. |